**Tabula 1 Rādītāju pase investīciju prioritātes specifiskajiem mērķiem**

| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-2)** |
| --- | --- | --- | --- | --- | --- |
| 6. Ilgtspējīga transporta sistēma | 6.1.ieguldījumu prioritāte: atbalstīt multimodālu Eiropas vienoto transporta telpu, investējot TEN-T. | 6.1.6. specifiskais atbalsta mērķis: Transporta nozares informācijas nacionālā piekļuves punkta izveide (KF) | *Nosaukums un mērvienība:*  r.6.1.6.aTransporta nozares informācijas nacionālajā (valsts) piekļuves punktā pieejamo datu kategoriju skaits  *Definīcija*  Datu kategorijas – Transporta nozares informācijas nacionālajā (valsts) piekļuves punktā pieejami:   * dažādu transporta veidu maršruta un satiksmes dati; * dati par stāvlaukumiem; * ar ceļu drošību saistīti dati; * autoceļu un satiksmes dati.   Šos datus nacionālajā (valsts) piekļuves punktā iesniedz transporta infrastruktūru pārvaldītāji, par ceļiem atbildīgās iestādes, autoceļu, stāvlaukumu apsaimniekotāji un pakalpojumu sniedzēji, pārvadātāji, transporta pēc pieprasījuma pakalpojumu sniedzēji un citi.  *Bāzes vērtība un tās noteikšanas gads:*  2020.gads - 0  *Datu avots:*  *Valsts akciju sabiedrība “Latvijas Valsts ceļi” izveidotajā nacionālās piekļuves punktā iekļautās datu kategorijas.*    *Apkopošanas biežums un ieguves metodoloģija:*  Projekta īstenošanas noslēgumā  *Mērķis:*  *2023.gads -* 20  *Mērķa vērtības noteikšanas principi/metodoloģija:*  Mērķa vērtība – datu kategorijas, noteikta atbilstoši informatīvā ziņojuma “Par intelektisko transporta sistēmu ieviešanu Latvijas autotransporta jomā un to saskarnēm ar citiem transporta veidiem” Pielikumam[[2]](#footnote-3).  *Darbības, kas liek uzskatīt rādītāju par izpildītu:*  Transporta nozares informācijas nacionālajā (valsts) piekļuves punktā dati ir publiski pieejami atkalizmantošanai ITS deleģētajās regulās noteiktā mašīnlasāmā formātā. | *IR1 nosaukums un mērvienība:* i.6.1.6.a **Izveidots transporta nozares informācijas nacionālais piekļuves punkts**  *Definīcija:*  SAM ietvaros izveidots transporta nozares informācijas nacionālais (valsts) piekļuves punkts (NPP), kas rada ITS infrastruktūras pamatu Latvijā un nodrošinās eksistējošu un jaunieviestu integrāciju kopējā intelektisko transporta sistēmu (ITS) .  *Datu avots:* Projekta dati  *Apkopošanas biežums un ieguves metodoloģija:*  Projekta īstenošanas noslēgumā  *Darbība, kas liek uzskatīt mērķa vērtību par izpildītu:*  Ekspluatācijā nodots piekļuves punkts.  *Mērķis 2023: 1*  *Mērķa vērtības noteikšanas principi/metodoloģija:*  2016. un 2017.gadā, pēc VAS “Latvijas Valsts ceļi” pasūtījuma, tika veikta izpēte, lai apzinātu pašreizējo ITS attīstības situāciju Latvijā un sniegtu pamatotas rekomendācijas nacionālas nozīmes ITS pakalpojumu saskaņotai ieviešanai un sasaistei ar citiem transporta veidiem, kā arī identificētu secīgi, kādus projektus ir nepieciešams veikt koordinētai ITS attīstībai Latvijā (izstrādātu ieteicamo nacionālo ietvaru), ņemot vērā Latvijas pienākumu izpildīt ITS Direktīvas prasības[[3]](#footnote-4), kā arī no ITS deleģētajām regulām izrietošās prasības.  Izpētes ietvaros tika izstrādāts Latvijas ITS stratēģijas koncepts, kas identificē prioritāri ieviešamos ITS projektus. Kā ITS projekts ar viss augstāko prioritāti, kas ir arī visu pārējo projektu pamatā, tika izvirzīts projekts transporta nozares informācijas nacionālā piekļuves punkta izveide.  ITS Direktīva ir galvenais normatīvais instruments ITS ieviešanai ES, kas īpašu uzmanību pievērš ITS ieviešanai ES dalībvalstīs un nosaka vispārējos apstākļus vienotas ITS ieviešanai visā ES.  ITS Direktīva nosaka, ka dalībvalstis veic vajadzīgos pasākumus, lai nodrošinātu, ka specifikācijas, ko EK pieņēmusi saskaņā ar šo direktīvu un saskaņā ar šīs direktīvas izklāstītajiem principiem, piemēro ITS lietotnēm un pakalpojumiem, kad tie tiek ieviesti. Tajā paša laikā dalībvalstīm tiek atstātas tiesības lemt par šo lietotņu un pakalpojumu ieviešanu savā teritorijā (ITS Direktīvas 5.pants).  NPP izveide nodrošinās satiksmes, autoceļu, stāvlaukumu, multimodālu maršrutu un ar satiksmes drošību saistītu datu pieejamību un atkalizmantošanu, kas savukārt šajās jomās veicinās ITS lietotņu un pakalpojumu attīstību. ITS lietotnes un pakalpojumi uzlabo ceļu satiksmes drošību, braukšanas komfortu, samazina ceļu satiksmes dalībnieku laiku ceļā, veido autotransporta ekspluatācijas izmaksu ietaupījumu, samazina siltumnīcas efektu izraisošo gāzu emisijas un gaisa piesārņojumu, samazina negatīvo ietekmi uz klimatu. Vispārīga informācijas un sakaru tehnoloģiju izmantošana autotransporta nozarē un tās saskarnēs ar citiem transporta veidiem būs ievērojams ieguldījums, kas ļaus uzlabot vides situāciju, efektivitāti, arī energoefektivitāti, autotransporta drošumu un drošību, tostarp bīstamu preču pārvadāšanu, sabiedrības drošību un pasažieru un kravu mobilitāti, vienlaikus nodrošinot iekšējā tirgus darbību, kā arī paaugstinātu konkurētspējas un nodarbinātības līmeni.  *Iznākuma rādītāja sasniegšanai paredzētais finansējums:* 5 882 353 EUR | *Starpposma vērtība 2018.* *gadam:*  n/a  *Mērķis 2023. gadam (vienāds ar 100% no SAM paredzētā kopējā finansējuma):* 5 882 353 EUR |

1. Finanšu rādītāju mērvienība - *Starpposma vērtība 2018. gadam ir* *attiecināmie izdevumi EUR sertificējošās iestādes uzskaites sistēmā, līdz 30.06.2019. sertificētie izdevumi, kas finansējuma saņēmējiem radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu.* [↑](#footnote-ref-2)
2. Ministru kabineta 2020. gada 17. jūlija rīkojums Nr. 396 “Par konceptuālo ziņojumu "Par intelektisko transporta sistēmu ieviešanu Latvijas autotransporta jomā un to saskarnēm ar citiem transporta veidiem" https://likumi.lv/ta/id/316187-par-konceptualo-zinojumu-par-intelektisko-transporta-sistemu-ieviesanu-latvijas-autotransporta-joma-un-to-saskarnem-ar-citiem-transporta-veidiem [↑](#footnote-ref-3)
3. Eiropas Parlamenta un Padomes 2010.gada 7.jūlija Direktīva 2010/40/ES par pamatu inteliģento transporta sistēmu ieviešanai autotransporta jomā un saskarnēm ar citiem transporta veidiem <https://eur-lex.europa.eu/legal-content/LV/TXT/?uri=celex%3A32010L0040> [↑](#footnote-ref-4)