Tabula 1 Rādītāju pase investīciju prioritātes specifiskajiem mērķiem

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritāte** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)[[1]](#footnote-2)** | **Finanšu rādītāji[[2]](#footnote-3)** |
| 9. Nodarbinātība, darbaspēka mobilitāte un sociālā iekļaušana | 9.1.2.. ieguldījumu prioritāte: aktīva iekļaušana ar mērķi veicināt nodarbinātību, tostarp lai veicinātu vienlīdzīgas iespējas un aktīvu līdzdalību un uzlabotu nodarbinātību | 9.1.2. Palielināt bijušo ieslodzīto integrāciju sabiedrībā un darba tirgū (ESF) | **r.9.1.2.a Bijušie ieslodzītie, kas pēc atbrīvošanās no ieslodzījuma un atbalsta saņemšanas sākuši darba meklējumus** (dalībnieku skaits)  *Definīcija:* ieslodzītie, kuri ir saņēmuši ES fondu atbalstu un pēc atbrīvošanas no ieslodzījuma, bet ne vēlāk kā līdz 2023.gada 31.decembrim ir reģistrēti Nodarbinātības valsts aģentūrā, piešķirot tiem bezdarbnieka statusu, vai par kuriem ir veikta nodokļu, kas saistīti ar darba samaksu, nomaksa (kumulatīvi pa gadiem)  *Bāzes vērtība un tās noteikšanas gads*: 1093 (2012.)  *Datu avots*: NVA dati  *Apkopošanas biežums un ieguves metodoloģija[[3]](#footnote-4):*  1x gadā, datu izpēte  *Darbības līmenis: Projekts*  *Mērķis 2023 (ieskaitot)*: 1000  *Mērķa vērtības noteikšanas principi/metodoloģija*:  Datu ieguve no NVA statistikas par bezdarba situāciju (informācija par bezdarbnieka statusu). Papildus, NVA datiem, datu ieguve no Valsts ieņēmumu dienesta, Valsts sociālās apdrošināšanas aģentūras (par no darba samaksas veikto nodokļu nomaksas faktu).  Skaitliskās vērtības aprēķinu veido summa, saskaitot definīcijā norādītās personas laika periodā no 2016.gada līdz 2023.gadam (ieskaitot).  Mērķa vērtība paredz šādus pieņēmumus, kas var ietekmēt rādītāja mērķa vērtību:  - turpmākajos un projekta īstenošanas gados samazināsies no brīvības atņemšanas iestādēm atbrīvojošos personu skaits, jo samazinās iedzīvotāju skaits valstī un ieslodzīto skaits kopumā;  - atbalsta saņemšanā brīvības atņemšanas iestādē neiesaistās visas notiesātās un apcietinātās personas (personīgā izvēle);  - daļa no šīm personām var tikt nodarbināti bez darba tiesisko attiecību dibināšanas, t.i., par to nodarbinātību nebūs pieejami oficiāli dati;  -persona pēc atbrīvošanās no brīvības atņemšanas iestādes var tikt notiesāta atkārtoti un atbrīvoties no brīvības atņemšanas iestādes atkārtoti. Šādās situācijās persona tiek uzskaitīta atkarībā no gadījumu reizēm.  **Darbības, kas liek uzskatīt mērķa vērtību par izpildītu:** Bijušais ieslodzītais reģistrēts NVA un tam piešķirts bezdarbnieka statuss, vai par kuru ir veikta nodokļu, kas saistīti ar darba samaksu, nomaksa. Atbalstu saņēmusī persona apliecinājusi saņemto atbalstu un reģistrēta atbilstoši 2015.gada 10.februāra MK noteikumu Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.-2020. gada plānošanas periodā” 2.pielikumam un 2.1 pielikumam. | **i.9.1.2.a Resocializācijas pasākumus un atbalstu saņēmušo ieslodzīto un bijušo ieslodzīto skaits** (dalībnieku skaits)  *Definīcija2:* ieslodzīto un bijušo ieslodzīto, kas saņēmušas ES fondu atbalstu (saņēmuši projektā paredzētos atbalsta pasākumus, t.sk. piedalījušies atbalsta programmās bijušajiem ieslodzītajiem) un resocializācijas pasākumus (t.sk. tikuši novērtēti pēc projektā iegūtā/pilnveidotā ieviestā RVN instrumenta, piedalījušies projekta ietvaros pilnveidotajās vai iegūtajās resocializācijas programmās), skaits.[[4]](#footnote-5)  *Datu avots*: projekta dati  *Apkopošanas biežums un ieguves metodoloģija:*  1x gadā, projektu dati  *Darbības līmenis: Projekts*  *Starpposma vērtība 2018:*1200  *Mērķis 2023 (ieskaitot)*: 10 400  *Projekta īstenošanas laiks*: 2016.gada IV ceturksnis – 2023.gada IV ceturksnis.  *Mērķa vērtības noteikšanas principi/metodoloģija*:  Projekta pārskati  Skaitliskās vērtības aprēķinu veido summa, saskaitot definīcijā norādīto personu piedalīšanās gadījumu skaitu laika periodā no 2016.gada līdz 2023.gadam (ieskaitot).  Starpposma un mērķa vērtība noteikta, balstoties uz šādiem pieņēmumiem:  - atbalsta pasākumus un resocializācijas pasākumus viena un tā pati persona var saņemt vairākkārtēji, jo viena un tā pati persona var būt gan ieslodzītais un pēc ieslodzījuma – gan probācijas klients, gan bijušais ieslodzītais;  - turpmākajos un projekta īstenošanas gados samazināsies ieslodzīto un probācijas klientu, personu skaits;  - atbalsta saņemšanā brīvības atņemšanas iestādē neiesaistās visas notiesātās un apcietinātās personas (personīgā izvēle);  - atbalstāmajās darbībās “pasākumi ieslodzīto un ieslodzīto ģimeņu vai tuvinieku pozitīvo sociālo saišu uzturēšanai” tiks iesaistīti un saņems atbalstu ne tikai ieslodzīto un bijušo ieslodzīto ģimenes[[5]](#footnote-6) un tuvinieki[[6]](#footnote-7), bet arī atbalsta personas. Tas nepieciešams, jo daļai ieslodzīto un bijušo ieslodzīto dažādu iemeslu dēļ ģimenes locekļu un tuvinieku nav vai tos aizstāj citas personas, kas ir ieslodzītā vai bijušā ieslodzītā atbalsta personas ārpus ieslodzījuma vietas, kurām ir pozitīva ietekme uz šīs personas integrāciju sabiedrībā. Atbalsta persona nereti ir vienīgais palīdzības un atbalsta sniedzējs personām, kurām līdz atbrīvošanas brīdim nav izdevies atjaunot pilnvērtīgas attiecības ar ģimeni. Iznākuma rādītājā tiks iekļauti un uzskaitīti ieslodzītie un bijušie ieslodzītie.;  *Vienas vienības izmaksas: 431,41 euro*  *Vienas vienības izmaksas aprēķinātas pamatojoties uz to, ka pilnīgi visas projektā īstenojamās aktivitātes un darbības, kā arī projekta vadība, īstenošana un publicitātes nodrošināšana ir vērstas uz iznākuma rādītaja mērķa sasniegšanu un ka iznākuma rādītāja sasniegšanai paredzēts izlietot 100 % no paredzētā finansējuma, jeb 4 486 638 euro.*  *Iznākuma rādītājam sasniegšanai paredzētais finansējums:* IR1 veido 100%  **Darbības, kas liek uzskatīt mērķa vērtību par izpildītu:** Persona rādītājā tiek ieskaitīta pēc atbalsta saņemšanas. Atbalstu saņēmusī persona apliecinājusi saņemto atbalstu un reģistrēta atbilstoši 2015.gada 10.februāra MK noteikumu Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.-2020. gada plānošanas periodā” 2.pielikumam un 2.1 pielikumam. | *Starpposma vērtība 2018. gadam (absolūtos skaitļos un procentos no kopējā specifiskajam atbalsta mērķim paredzētā finansējuma):* 669 779 euro (jeb 14 %)  *Mērķis 2023. gadam:* 4 486 638 EUR  *Starpposma vērtības noteikšanas aprēķins:* aprēķins balstīts uz pieņēmumu, ka uz 31.12.2018. tiks īstenota daļa no aktivitātēm ar tām nepieciešamo finansējuma apjomu, kas ir proporcionāls īstenoto aktivitāšu īstenošanas intensitātei Ar Ministru kabineta 2015.gada 24.septembra rīkojumu Nr.580 ir apstiprinātas Ieslodzīto resocializācijas pamatnostādnes 2015.–2020. gadam un 2015.gada 24.septembra rīkojumu Nr. 581 ir apstiprināts Ieslodzīto resocializācijas pamatnostādņu 2015.–2020. gadam īstenošanas plāns. Līdz 2017.gada beigām plānots uzsākt šādas darbības:   * integrēti profesionālās piemērotības noteikšanas un prasmju pilnveidošanas pasākumi ieslodzītajiem; * pasākumi ieslodzīto un bijušo ieslodzīto karjeras plānošanai; * specifiski atbalsta pasākumi bijušo ieslodzīto nodarbināšanai; * jaunu atbalsta metožu īstenošana bijušajiem ieslodzītajiem; * brīvprātīgo darbs ar ieslodzītajiem ieslodzījuma vietās un bijušajiem ieslodzītajiem sabiedrībā; * atbalsta pasākumi bijušo ieslodzīto ģimenēm; * pasākumi bijušo ieslodzīto pozitīvo sociālo saišu uzturēšanai.   Mērķa vērtības sasniegšanai nepieciešamais finansējuma aprēķins:   * integrēti profesionālās piemērotības noteikšanas un prasmju pilnveidošanas pasākumi ieslodzītajiem, t.sk. latviešu valodas apguvei – **306 260 euro.** ; * pasākumi ieslodzīto karjeras plānošanai – **97 839 euro;** * specifiskie atbalsta pasākumi bijušo ieslodzīto nodarbināšanai - **810 384 euro.** ; * jaunu atbalsta metožu īstenošana bijušajiem ieslodzītajiem (atbalsta un kontroles grupu (MAPPA) izveide atsevišķām bijušo ieslodzīto grupām (piemēram, bīstamajiem noziedzniekiem), un to darba koordinēšana (koordinatori) -  **230 174 euro.**; * atbalsts brīvprātīgo darba ieviešanai (t.sk. brīvprātīgo apmācības) ieslodzījuma vietās un turpināšana sabiedrībā - **350 990 euro**; * atbalsta pasākumi bijušo ieslodzīto ģimenēm – **130 962 euro**; * Pasākumi bijušo ieslodzīto un viņu ģimeņu un tuvinieku pozitīvo sociālo saišu uzturēšanai, - **649 600 euro**; * projekta vadība, īstenošana un publicitāte – **1 910 429 euro**.   *\* Personu skaits* (*nevis atsevišķu personu skaits, bet gan personu iesaistīšanās reižu skaits aktivitātē, paredzot, ka viena persona piedalīsies vairākās aktivitātēs projekta ietvaros), kuriem tiks piemērota aktivitāte, ir atšķirīgs katrā no aktivitātēm, atkarībā no tās satura, tāpēc finansējuma sadalījuma aprēķinā kā dalītājs netiek piemērota mērķa vērtība 10400.*  Izmaksu aprēķins balstīts uz projektā paredzēto aktivitāšu izmaksām. |

1. Dati tiks uzkrāti par projekta dalībniekiem, kuri uzskaitāmi atbilstoši EK Regulas 1304/2013 1. pielikumam [↑](#footnote-ref-2)
2. Finanšu rādītāju mērvienība - starpposma vērtība 2018.gadam ir attiecināmie izdevumi EUR sertificējošās iestādes uzskaites sistēmā līdz 30.06.2019. sertificētie izdevumi, kas finansējuma saņēmējam radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. Nosakot finanšu rādītājus, izmanto kopējo SAM piešķirot attiecināmo finansējumu (EUR). Finanšu rādītāji tiešā veidā ir saistīti ar piešķirto līdzekļu apguvi un norāda uz progresu, kādā tie tiek apgūti. [↑](#footnote-ref-3)
3. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-4)
4. Personu iesaistīšanās reižu skaits aktivitātē, paredzot, ka viena persona var piedalīties vairākās aktivitātēs vairākas reizes projekta ietvaros. [↑](#footnote-ref-5)
5. ”Ģimene” kā demogrāfiskais termins nozīmē sociālu grupu, ko veido divas vai vairākas personas, starp kurām pastāv radniecība vai laulība, kurām ir kopīga saimniecība un kuras dzīvo kopīgā dzīvojamā vienībā (mājā, dzīvoklī u. c.); šaurākā nozīmē – laulātie un viņu bērni, kamēr tie atrodas nedalītā saimniecībā (Civillikums). [↑](#footnote-ref-6)
6. Termina “tuvinieks” skaidrojums ietverts Kriminālprocesa likumā un tie ir “personas saderinātais, laulātais, vecāki, vecvecāki, bērni, mazbērni, brāļi un māsas, kā arī tās personas, ar kuru attiecīgā fiziskā persona dzīvo kopā un ar kuru tai ir kopīga (nedalīta) saimniecība”. Savukārt Latvijas Sodu izpildes kodeksā tiek lietots jēdziens ”radinieki- vecāki, bērni, adoptētāji, brāļi un māsas, vectēvs, vecomāte, mazbērni vai laulātais”. [↑](#footnote-ref-7)