**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-1)** |
| 9. Nodarbinātība, darbaspēka mobilitāte un sociālā iekļaušana | 9.2. Piekļuves uzlabošana cenas ziņā pieejamiem, ilgtspējīgiem un kvalitatīviem pakalpojumiem, tostarp veselības aprūpei un vispārējas nozīmes sociālajiem pakalpojumiem | *SAM formulējums (Fonds - ESF):* 9.2.5. Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas | ***RR1*** *Nosaukums un mērvienība: r.9.2.5.a* Atbalstīto ārstniecības personu skaits, kuras strādā teritoriālajās vienībās ārpus Rīgas gadu pēc atbalsta saņemšanas*, skaits*  *Definīcija* Atbalstīto ārstniecības personu skaits, kuras strādā teritoriālajās vienībās ārpus Rīgas gadu pēc atbalsta saņemšanas  *Bāzes vērtība un tās noteikšanas gads*: 0 (2012.g.) (Kā bāzes vērtība noteikta 0, ņemot vērā, ka līdzīgas programmas Latvijā līdz šim nav īstenotas)  *Datu avots: Projektu dati*  *Apkopošanas biežums un ieguves metodoloģija:* Dati tiks apkopoti reizi gadā, izmantojot projektu datus par teritoriālajām vienībām, kurās darbam piesaistītas ārstniecības personas veselības aprūpes pakalpojumu pieejamības uzlabošanai, gadījumā, ja atbalsts tiks saņemts pēdējā projekta īstenošanas gadā, tad sadarbības iestāde nodrošina iespēju ievadīt datus par rādītāju pēc projekta beigām.[[2]](#footnote-2)  *Mērķis 2023*: 506  *Mērķa vērtības noteikšanas principi/metodoloģija:* Mērķa vērtība noteikta, ņemot vērā esošo proporciju ārstniecības personām - 45% reģionos pret 55% Rīgā, un ņemot vērā nepieciešamību nodrošināt proporciju 48% reģionos pret 52% Rīgā, lai nodrošinātu optimālu un izmaksu efektīvu pakalpojumu nodrošinājumu Rīgā un reģionos.[[3]](#footnote-3)  *Darbības līmenis*: projekts. Kopējā mērķa vērtība veidosies no projektu datiem.  **Darbības, kas liek uzskatīt mērķa vērtību par izpildītu:**persona, kura ir darba attiecībās, gadu pēc atbalsta saņemšanas teritoriālajās vienībās ārpus Rīgas (atbalstāmā persona iekļaujama sasniegtajos rādītājos gadu pēc atbalsta saņemšanas projekta ietvaros, par darba turpināšanu gadu pēc atbalsta saņemšanas finansējuma saņēmējs (VM) pārliecinās pamatojoties uz darba laika uzskaites tabelēm). | ***IR1*** *nosaukums un mērvienība*: i.9.2.5.a Reģioniem piesaistīto ārstniecības personu skaits, kuras saņēmušas atbalstu, lai veicinātu to piesaisti darbam teritoriālajās vienībās ārpus Rīgas (skaits)  *Definīcija:* Ārstniecības personu skaits, kuras saņēmušas atbalstu specifiskā atbalsta mērķa ietvaros  *Datu avots:* Projektu dati  *Apkopošanas biežums un ieguves metodoloģija:* Dati tiks apkopoti reizi gadā, izmantojot projektu dokumentāciju  *Darbības līmenis: projekts. Saistībā ar Eiropas Komisijas (EK) prasību nodrošināt dalībnieku uzskaiti dalījumā pa darbībām pasākuma ietvaros katrs projekts uzskatāms par darbību, kuras ietvaros tiks nodrošināta mikrodatu uzkrāšana.*  *Mērķis 2023:* 1 631  *Mērķa vērtības noteikšanas principi/metodoloģija:* Reģioniem piesaistāmo ārstniecības personu loks un specializācija plānota, pamatojoties uz ārstniecības iestāžu pieprasījumu, kā arī pamatojoties uz ārstniecības personu un ārstniecības atbalsta personu reģistra datiem par ārstniecības personu skaita nodrošinājumu uz 10 000 iedzīvotājiem, saglabājot ārstniecības personu nodrošinājumu esošajā līmenī un pieņemot, ka reģionos un Rīgā tiek nodrošināts proporcionāls ārstniecības personāla skaits. Aprēķinos ņemtas vērā demogrāfiskās prognozes un izmaiņas ārstniecības personu vecuma struktūrā, kā arī atbalstāmās prioritārās specializācijas.  Plānoto atbalstāmo personu mērķa vērtība noteikta, pamatojoties uz šādu aprēķinu:   1. uz 2023.gada 1.martu ir piesaistītas 1 508 ārstniecības personas, kas ir 96,2 % no kopējā sākotnējā noteiktā SAM 9.2.5. iznākuma rādītāja (mērķis 2023.gadā bija 1 533); 2. no kopējām attiecināmajām projekta izmaksām līdz 2023. gada 1. martam finansējuma izpilde sasniedz 14 475 640,03 euro, kas ir 92,72 % no SAM 9.2.5. projektam pieejamā finansējuma. Ņemot vērā ārstniecības personu lielo interesi par kompensācijām un cilvēkresursu trūkumu reģionos, tika lemts par papildus finansējuma 1 395 502 *euro* novirzīšanu SAM 9.2.5. īstenošanai; 3. ar papildus piešķirto finansējumu 1 395 502 *euro* (t.sk. iekļautajām īstenošanas izmaksām - kompensācijām 1 291 534 *euro* apmērā, un iekļautām 7 % vienotās likmes atlīdzības izdevumiem 90 407 *euro* apmērā un 15 % netiešo izmaksu likmes izdevumiem 13 561 *euro*) ir iespējams piesaistīt vidēji vēl 63 ārstniecības personas, ņemot vērā šai atlīdzības grupai plānoto kompensācijas apmēru 2023. gadā un to, ka daļa no papildus finansējuma tiks novirzīta projekta vadības un īstenošanas nodrošināšanai un projekta netiešo attiecināmo izmaksu segšanai. Līdz ar to, Darbības programmā “Izaugsme un nodarbinātība” plānotā i.9.2.5.a iznākuma rādītāja vērtība 2023.gadā tiek noteikta 1 631 personas un tā tiks 100% sasniegta.   **Darbības, kas liek uzskatīt mērķa vērtību par izpildītu:** Persona, kurai sniegts ESF atbalsts darbam teritoriālajās vienībās ārpus Rīgas (atbalstāmā persona iekļaujama sasniegtajos rādītājos pēc atbalsta saņemšanas projekta ietvaros, pamatojoties uz veikto maksājumu atbalstāmajai personai (MP iekļautā informācija)). | *Starpposma vērtība 2018. gadam: sertificētie izdevumi* 643 009 EUR  *Mērķis 2023. gadam (vienāds ar 100 % no SAM paredzētā kopējā finansējuma):* 17 008 364 EUR  *Starpposma vērtības noteikšanas aprēķins:* Starpposma vērtība noteikta, ņemot vērā, ka SAM 9.2.5.ietvaros plānots vienreizējo pabalstu par pārcelšanos ārstniecības personām papildināt ar ikmēneša pabalstu pirmo divu gadu laikā, uzsākot darbu reģionā, kā arī paredzēts atbalstīt attālināto konsultāciju sniegšanu (orientējoši ne ātrāk kā 2018.gada II pusē), līdz ar ko ES fondu finansējuma izlietojumam būs mazāka intensitāte pirmajos gados, turpretī intensitāte paaugstināsies turpmākajos atbalsta gados pēc 2018.gada. Minētā pieeja tai skaitā balstās uz konsultācijām ar nozares biedrībām un nodibinājumiem un uz Pasaules Bankas pētījumu un ir atzīta kā efektīvs mehānisms personāla piesaistei reģionos. Aprēķini tika veikti balstoties uz ārstniecības personu piesaistes plāna un kārtības izstrādes procesā identificēto laika grafiku. |

1. Finanšu rādītāju mērvienība - starpposma vērtība 2018. gadam ir attiecināmie izdevumi EUR sertificējošās iestādes uzskaites sistēmā, līdz 30.06.2019. sertificētie izdevumi, kas finansējuma saņēmējam radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. [↑](#footnote-ref-1)
2. Informāciju par rādītāju KPVIS ievada finansējuma saņēmējs [↑](#footnote-ref-2)
3. Veselības ministrijas Nozares cilvēkresursu attīstības nodaļas aprēķini balstoties uz Veselības inspekcijas Ārstniecības personu un ārstniecības atbalsta personu reģistra datiem [↑](#footnote-ref-3)