**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-1)** |
| 9. Nodarbinātība, darbaspēka mobilitāte un sociālā iekļaušana | 9.2. Piekļuves uzlabošana cenas ziņā pieejamiem, ilgtspējīgiem un kvalitatīviem pakalpojumiem, tostarp veselības aprūpei un vispārējas nozīmes sociālajiem pakalpojumiem | 9.2.7. Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai | ***RR1***r.9.2.7.a (CVR1)Dalībnieku skaits, kas strādā sešus mēnešus pēc atbalsta saņemšanas(personu skaits)  *Definīcija* Atbalstīto ārstniecības personu skaits, kuras strādā teritoriālajās vienībās Rīgā sešus mēnešus pēc SAM 9.2.7. atbalsta ietvaros izmaksātās kompensācijas saņemšanas*.*  *Bāzes vērtība un tās noteikšanas gads*: 0 (2020.g.) (Kā bāzes vērtība noteikta 0, ņemot vērā, ka līdzīgas programmas Latvijā līdz šim nav īstenotas)  *Datu avots: Projekta dati*  *Apkopošanas biežums un ieguves metodoloģija:* Dati tiks apkopoti reizi gadā, izmantojot projektu datus par piesaistītajām ārstniecības personām Rīgā veselības aprūpes pakalpojumu pieejamības uzlabošanai, gadījumā, ja atbalsts tiks saņemts pēdējā projekta īstenošanas gadā, tad sadarbības iestāde nodrošina iespēju ievadīt datus par rādītāju pēc projekta beigām.[[2]](#footnote-2)  *Mērķis 2023*: 270  *Mērķa vērtības noteikšanas principi/metodoloģija:* Mērķa vērtība noteikta 1) ņemot vērā māsu, māsu palīgu un ārstu palīgu iztrūkumu Rīgā, kā arī analizējot Nodarbinātības valsts aģentūras datus par bezdarbniekiem ar ārstniecības personas izglītību un attiecīgo specialitāšu datus plānots sniegt atbalstu 230 šī līmeņa ārstniecības personām, slēdzot līgumus ar saistībām uz 5 gadiem atbalstāmajā specialitātē, līdz ar to plānots, ka visi atbalstu saņēmušie speciālisti turpinās darbu 6 mēnešus pēc atbalsta;  2) attiecībā uz ģimenes ārstu paaudžu nomaiņu, paredzēts, ka, ņemot vērā, ka 2020.gada beigās Rīgā strādās 130 ģimenes ārsti, kas sasnieguši pensijas vecumu un nepieciešama vismaz 40 ģimenes ārstu nomaiņa, tad atbalsts tiks sniegts 40 šādām praksēm, slēdzot attiecīgu līgumu, līdz ar to plānots, ka 6 mēnešus pēc atbalsta saņemšanas 40 jaunie ārsti turpinās strādāt atbalstītajā praksē.  Atbalsta fakts tiek fiksēts ar līguma parakstīšanas brīdi ar ārstniecības personu.  *Darbības līmenis*: projekts. Kopējā mērķa vērtība veidosies no projektu datiem.  **Darbības, kas liek uzskatīt mērķa vērtību par izpildītu:**persona, kura ir darba attiecībās, sešus mēnešus pēc atbalsta saņemšanas (atbalstāmā persona iekļaujama sasniegtajos rādītājos pēc atbalsta saņemšanas projekta ietvaros, par darba turpināšanu sešus mēnešus pēc atbalsta saņemšanas finansējuma saņēmējs (VM) pārliecinās pamatojoties uz darba uzskaites tabelēm). | ***IR1***i.9.2.7.a (CVHC) Ārstniecības personu skaits, kuras saņēmušas ESF atbalstu (personu skaits)  *Definīcija:* Ārstniecības personu skaits, kuras saņēmušas atbalstu specifiskā atbalsta mērķa ietvaros  *Datu avots:* Projekta dati  *Apkopošanas biežums un ieguves metodoloģija:* Dati tiks apkopoti reizi gadā, izmantojot projektu dokumentāciju  *Darbības līmenis: projekts. Saistībā ar Eiropas Komisijas (EK) prasību[[3]](#footnote-3) nodrošināt dalībnieku uzskaiti dalījumā pa darbībām, specifiskā atbalsta mērķa projekts uzskatāms par darbību, kura ietvaros tiks nodrošināta mikrodatu uzkrāšana.*  *Mērķis 2023:* 270  *Mērķa vērtības noteikšanas principi/metodoloģija:* Mērķa vērtība noteikta:  1) Atbilstoši aktuālajiem Nodarbinātības valsts aģentūras datiem par šobrīd bezdarbnieku statusu ieguvušajām reģistrētajām ārstniecības personām ar medicīnas māsas izglītību, kā arī ārstniecības personu reģistra datus par reģistrētajām (praktizēt tiesīgām) māsām, māsu palīgiem un ārstu palīgiem, kas šobrīd nestrādā nozarē, objektīvi sasniedzams papildu piesaistāmo māsu un māsu palīgu skaits, kā arī ārstu palīgu skaits valsts apmaksātajā veselības aprūpē Rīgā būtu 230 (māsas un māsu palīgi slimnīcās un ārstu palīgi NMPD). Vidējās piesaistes izmaksas uz vienu šāda līmeņa ārstniecības personu (t.sk. administrācijas izmaksas) ir ~10 000 EUR, līdz ar to papildu nepieciešamais finansējums šai aktivitātei ir 2,3 milj. EUR.   1. Attiecībā uz ģimenes ārstu nomaiņu Rīgā vidējās izmaksas uz ģimenes ārsta praksi tiek rēķinātas 17 500 EUR apmērā un ietver:   - kompensāciju ārstam, kas dodas pensijā (ap 10 000 EUR), kuram kompensācija tiek maksāta par pieredzes, prakses un zināšanu nodošanu jaunajam ģimenes ārstam, līdz ar to jaunais un vecais ģimenes ārsts 3 mēnešus strādā kopā, nodrošinot pakalpojuma un kvalitātes nepārtrauktību,  - trīs mēnešu algu jaunajam ārstam (ap 3 500 EUR), kā arī administrēšanas izmaksas.  Līdz ar to šim pasākumam nepieciešami papildu 0,7 milj. EUR. Ņemta vērā esošā ģimenes ārstu vecumstruktūra Rīgā ( 2020.gada beigās Rīgā strādās 130 ģimenes ārsti, kas sasnieguši pensijas vecumu), kā arī iespējas piesaistīt jaunos ģimenes ārstu, ņemot vērā nepieciešamību nodrošināt jaunos ārstus arī reģionos. Līdz ar to laikā līdz 2023.gadam plānots ar ESF atbalstu veicināt paaudžu nomaiņu aptuveni 40 ģimenes ārstu praksēs Rīgā.  Mērķa vērtība noteikta ņemot vērā rezultāta rādītāja metodoloģijā aprakstīto aprēķinu papildus pieskaitot ģimenes ārstu, kas savu praksi nodos jaunajam ārstam un līdz ar to 6 mēnešus pēc atbalsta saņemšanas vairs nestrādās veselības aprūpē.  **Darbības, kas liek uzskatīt mērķa vērtību par izpildītu:** Persona, kurai sniegts ESF atbalsts (atbalstāmā persona iekļaujama sasniegtajos rādītājos pēc atbalsta saņemšanas projekta ietvaros, pamatojoties uz veikto maksājumu atbalstāmajai personai (MP iekļautā informācija)). | *Starpposma vērtība 2018. gadam: N/A*  *Mērķis 2023. gadam (vienāds ar 100 % no SAM paredzētā kopējā finansējuma):* 3 000 000 EUR  *Starpposma vērtības noteikšanas aprēķins:* N/A |

1. Finanšu rādītāju mērvienība - starpposma vērtība 2018. gadam ir attiecināmie izdevumi EUR sertificējošās iestādes uzskaites sistēmā, līdz 30.06.2019. sertificētie izdevumi, kas finansējuma saņēmējam radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. [↑](#footnote-ref-1)
2. Informāciju par rādītāju KPVIS ievada finansējuma saņēmējs [↑](#footnote-ref-2)
3. Eiropas Parlamenta un Padomes Regula (ES) Nr. 1304/2013 2013. gada 17. decembris par Eiropas Sociālo fondu un ar ko atceļ Padomes Regulu (EK) Nr. 1081/2006: <https://eur-lex.europa.eu/legal-content/LV/TXT/?qid=1421584799618&uri=CELEX:32013R1304> [↑](#footnote-ref-3)