**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Ieguldījumu prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | Piezīmes |
| 14. Pasākumi Covid-19 pandēmijas seku mazināšanai (ESF) | 14.1. Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (ESF) | **14.1.2. SAM**: **atveseļošanas pasākumi labklājības jomā** | *Nosaukums un mērvienība*:  r.14.1.2.a (CR06) **Nodarbinātībā iesaistītie dalībnieki, tostarp pašnodarbinātie, sešus mēnešus pēc aiziešanas (dalībnieku skaits)**  *Definīcija:*  Kopējais rādītājs; Uzskaita NVA organizētos pasākumus pabeigušos bezdarbniekus, kuri iekārtojas darbā 6 mēnešu laikā pēc dalības pasākumā pabeigšanas.  *Bāzes vērtība un tās noteikšanas gads*:  5 826, 2019.gads  Dalību NVA organizētajos apmācību pasākumos kopumā 2019. gadā uzsāka 14 870 personas, no tiem apmācības pabeidza vidēji 90% no uzsākušajiem (13 383) un vidēji 44% (5 826) tika nodarbināti 6 mēnešu laikā kopš dalības pabeigšanas.  *Datu avots*:  projektu dati  *Apkopošanas biežums un ieguves metodoloģija[[1]](#footnote-2):*  2 reizes gadā; projektu dati  *Mērķis 2023*:  3 093  *Mērķa vērtības noteikšanas principi/metodoloģija*:  Mērķa vērtības aprēķina pamatā ņemts bāzes rādītājs (2019.gadā darbā iekārtojās 5 826 personas, kas ir vidēji 44% no 13 383 dalību uzsākušajiem bezdarbniekiem (90% no 14 870 dalību uzsākušajām personām), savukārt, 2021.gadā, ņemot vērā COVID-19 ietekmi, darbā iekārtojās jau tikai 38% no dalību uzsākušajiem dalībniekiem), kā arī ņemot vērā prognozēto turpmāko situāciju darba tirgū. Izvirzīts mērķis atkal sasniegt vismaz 40%, efektivizējot apmācību un konkurētspējas pasākumu piedāvājumu atbilstoši darba tirgus pieprasījumam un piemērojot bezdarbnieku profilēšanas metodi (piedāvājot iesaistīties pasākumos tiem bezdarbniekiem, kuri ir motivēti un ir gatavi mācīties) – līdz ar to vairāk bezdarbnieku iegūs kvalifikāciju, kas atbilst darba tirgum un varēs ātrāk atgriezties darbā.  Tiek pieņemts, ka no visiem mācību pasākuma dalībniekiem, kas būs sākotnēji bezdarbnieki (t.i., 8 592 personas no 11 592 (kopējais personu skaits, kam 14.1.2.pasākumā tiks sniegts atbalsts), – 90% pabeigs dalību pasākumā un vidēji 40% no tiem tiks nodarbināti 6 mēnešu laikā kopš dalības pabeigšanas.  Bezdarba riskam pakļautās personas netiek ieskaitītas r. 14.1.2.a (CR06) rādītājā, jo viņiem ir nodarbinātas personas statuss uz pasākuma iesaistes brīdi.  Darbā iekārtošanos lielā mērā ietekmē ārējie apstākļi (vakanču pieejamība, ekonomiskais cikls un ārējie faktori, piemēram, izmaiņas pasaules darba tirgos).  8 592 x 90% x vidēji 40% = 3 093  *Darbības līmenis: projekta ietvaros īstenotais pasākums.*  *Darbība, kas liek uzskatīt mērķa vērtību par izpildītu:*  kad personas, kas 6 mēnešu laikā pēc dalības pasākumos pabeigšanas iekārtojusies darbā (darbā iekārtošanos vērtē pēc datiem BURVIS, kuram ir sasaiste ar VID un VSAA datu bāzēm (pēc valsts sociālajām iemaksām)[[2]](#footnote-3).  *Nosaukums un mērvienība*:  r.14.1.2.b (CVR2) **Dalībnieku skaits, kas pēc dalības pasākumā un tā pabeigšanas iegūst kvalifikāciju, tādējādi cīnoties ar COVID-19 pandēmijas izraisītajām sekām**  *Definīcija:*  Kopējais rādītājs; uzskaita dalībniekus (unikālas personas), kuri ieguvuši kvalifikāciju pēc dalības apmācībās.  *Bāzes vērtība un tās noteikšanas gads*:  5 487, 2020.gads  Dalību NVA organizētajos apmācību pasākumos 2020. gadā kopumā uzsāka 14 870 personas, no tiem kvalifikāciju ieguva 6 096 personas (t.i., vidēji 41% no dalību NVA apmācībās uzsākušajiem) un savukārt apmācības pabeidza vidēji 90% no uzsākušajiem.  *Datu avots*:  projektu dati  *Apkopošanas biežums un ieguves metodoloģija:*  2 reizes gadā; projektu dati  *Mērķis 2023*:  3 170  *Mērķa vērtības noteikšanas principi/metodoloģija*:  Mērķa vērtība noteikta saskaņā ar NVA datiem par 2020. un 2021.gadu, pieņemot, ka dalību profesionālās izglītības programmās (t.i., profesionālās tālākizglītības programmās, profesionālās pilnveides izglītības programmās un ārpus formālās izglītības sistēmas apgūtās profesionālās kompetences novērtēšanā) un transportlīdzekļu un traktortehnikas vadītāju apmācībās uzsāk vidēji 41% no apmācību pasākumos iesaistītajiem bezdarbniekiem (bezdarba riskam pakļautās personas netiek ieskaitītas r. 14.1.2.b (CVR2) rādītājā, jo minētās personas netiks iesaistītas profesionālās izglītības programmu apguvē).  Attiecīgi tiek pieņemts, ka no visiem mācību pasākuma dalībniekiem, kas sākotnēji būs bezdarbnieki (t.i., 8 592 no 11 592 (kopējais personu skaits, kam 14.1.2.pasākumā tiks sniegts atbalsts) – 3 000 bezdarba riskam pakļautās personas) dalību profesionālās izglītības programmās (t.i., profesionālās tālākizglītības programmās, profesionālās pilnveides izglītības programmās un ārpus formālās izglītības sistēmas apgūtās profesionālās kompetences novērtēšanā) un transportlīdzekļu un traktortehnikas vadītāju mācībās (t.i., programmas, pēc kuru pabeigšanas tiek iegūta kvalifikācija) uzsāk vidēji 41%, no kuriem 90% pabeidz pasākumu un tādējādi  iegūst kvalifikāciju.  8 592 x 41% x 90%3 170  *Darbības līmenis: projekta ietvaros īstenotais pasākums.*  *Darbība, kas liek uzskatīt mērķa vērtību par izpildītu:*  kad personas, kas ieguvusi kvalifikāciju pēc dalības apmācībās, t.i., pēc attiecīgās apmācību programmas apguves nokārtoja profesionālās kvalifikācijas eksāmenu un ieguva profesionālās kvalifikācijas apliecību (saskaņā ar profesionālās izglītības ieguvi regulējošajiem normatīvajiem aktiem), un pēc transportlīdzekļu un traktortehnikas vadītāja kvalifikācijas iegūšanas eksāmenu kārtošanas ieguva vadītāja apliecību.[[3]](#footnote-4) | *Nosaukums un mērvienība*:  i.14.1.2.a (CV31) **Dalībnieku skaits, kuri ir saņēmuši atbalstu, lai cīnītos un mazinātu COVID-19 pandēmijas izraisītās sekas**  *Definīcija*:  Kopējais rādītājs; uzskaita NVA organizētajos pasākumos iesaistītos (t.i., atbalstu saņēmušos, dalību uzsākušos) bezdarbniekus un bezdarba riskam pakļautās personas (turpmāk abas mērķa grupas kopā - dalībnieki) (unikālas personas katrā no projekta daļām).  *Datu avots*:  projekta dati  *Apkopošanas biežums un ieguves metodoloģija:*  1 reizi gadā; projektu dati  *Mērķis 2023*:  11 592  *Mērķa vērtības noteikšanas principi/metodoloģija*:  Mērķa vērtības aprēķins veikts, pamatojoties uz:  1) datiem par NVA organizēto apmācību pasākumu vidējām izmaksām 2020. – 2021. gadā (ieskaitot stipendiju vai algas subsīdiju) SAM 7.1.1. projekta ietvaros, tai skaitā ņemot vērā esošās un plānotas izmaksas, kā arī reģistrēto bezdarbnieku skaitu un tā svārstības: profesionālā apmācība (t.sk. konkurētspējas pilnveidošanas pasākumi) – 932 EUR (kopumā plānots iesaistīt indikatīvi 3 825 personas jeb 33% no 11 592 apmācību pasākumu dalībniekiem), apmācība pie darba devēja – 2 054 EUR (kopumā plānots iesaistīt indikatīvi 232 personas jeb 2% no 11 592 apmācību pasākumu dalībniekiem), traktortehnikas un transportlīdzekļu apmācība – 730 EUR (kopumā plānots iesaistīt indikatīvi 2 087 personas jeb 18% no 11 592 apmācību pasākumu dalībniekiem), neformālai apmācībai, augstākās izglītības iestāžu studiju programmu un atvērto tiešsaistes kursu platformā piedāvātu augstākās izglītības iestādes vai nozares uzņēmuma izstrādātu mācību programmu apguvei – 651 EUR (kopumā plānots iesaistīt indikatīvi 5 448 personas jeb vidēji 47% no 11 592 mācību pasākumu dalībniekiem).  Kopējo izmaksu aplēsē ņemts vērā, ka bāzes vērtība, balstoties uz kuru ir noteikta mērķa vērtība, ir aprēķināta par pamatu ņemot datus par pasākumu dalībnieku skaitu (dalībām) un, lai noteiktu vienas unikālas personas kopējās pakalpojumu izmaksas projekta īstenošanas periodā, ir ievērots, ka vidēji 20% no visiem bāzes vērtības dalībniekiem iesaistījās apmācību pasākumos vairākkārtīgi projekta īstenošanas periodā.  Ievērojot minēto, **vidējās apmācību pasākumu izmaksas** veido: (932 EUR x 33%) + (2 054 EUR x 2 %) + (730 EUR x 18%) + (651 EUR x 47%) + vidēji 20% (pieņemot, ka vidēji 20% no dalībnieku kopskaita iesaistīsies pasākumos vairākkārtīgi) = **indikatīvi 944,5 EUR vienam dalībniekam**.  2) indikatīvajām izmaksām papildu atbalsta pasākumu īstenošanai (atbalstam reģionālajai mobilitātei):  - tiek izdarīts pieņēmums, ka vidējās izmaksas vienai personai, sniedzot reģionālās mobilitātes atbalstu, varētu veidot 250 EUR un šāds atbalsts varētu būt nepieciešams 20% no visiem pasākuma dalībniekiem (t.i., 20% x 250 EUR = 5 000 EUR uz 100 dalībniekiem jeb 50 EUR vienam dalībniekam).  Ievērojot minēto, **vidējās izmaksas** atbalstam reģionālajai mobilitātei noteiktas **50 EUR vienam dalībniekam**.  *Attiecīgi 944,5 EUR + 50 EUR =* *vidējās izmaksas vienam unikālam dalībniekam ir 994,5 EUR*  *11 527 850 EUR/ vidēji 994,5 EUR = 11 592*  Rādītāja vērtība noteikta, t.sk. ņemot vērā, ka 14.1.2.pasākumā t.sk. atbalsts tiks sniegts t.sk. bezdarba riskam pakļautām personām (3 000 personas, nodrošinot mācības 2022.-2023.gadā).  *Iznākuma rādītājam sasniegšanai paredzētais finansējums[[4]](#footnote-5):*  **11 527 850EUR**  *Darbības līmenis: projekta ietvaros īstenotais pasākums.*  Rādītāju datu uzkrāšana darbību līmenī tiek plānota saskaņā ar tām MK noteikumos par SAM īstenošanu noteiktajām atbalstāmajām darbībām, kuras ir tieši saistītas ar SAM iznākuma rādītāju.  Tās ir:  1) profesionālā apmācība, pārkvalifikācija, kvalifikācijas paaugstināšana un ārpus formālās izglītības sistēmas apgūtās profesionālās kompetences novērtēšana;  2) neformālās izglītības programmu apguve;  3) transportlīdzekļu un traktortehnikas vadītāju apmācības;  4) apmācība pie darba devēja;  5) darbam nepieciešamo iemaņu attīstība nevalstiskajā sektorā;  6) konkurētspējas paaugstināšanas pasākumi;  7) augstākās izglītības iestādes studiju moduļu vai kursu apguve  8) atvērto tiešsaistes kursu platformā piedāvātu augstākās izglītības iestādes vai nozares uzņēmuma izstrādātu mācību programmu apguve;  9) praktiskā apmācība ar nozaru asociāciju iesaisti.    *Darbība, kas liek uzskatīt mērķa vērtību par izpildītu:*  kad personas uzsāk dalību NVA organizētajos pasākumos, un par dalībniekiem veikti izdevumi atbalsta sniegšanai un iesniegts maksājuma pieprasījums sadarbības iestādē.[[5]](#footnote-6) | Nosakot mērķa vērtību:  - kā datu uzkrāšanas darbību līmeni noteikta dalība kādā no "kvalitatīvajiem atbalsta pasākumiem" (t.i., bezdarbnieku vai bezdarba riskam pakļauto personu uzskaita kā unikālu personu pirmo reizi, tam piedaloties attiecīgajā atbalstāmajā darbībā atbilstoši datu uzkrāšanas darbību līmenim);  - kā datu identifikatoru pieņem dalībnieka personas kodu (t.i., atkārtotas dalības gadījumā citā bezdarba/ dalības periodā, dalībnieku neuzskaita, izņemot gadījumos, ja tas tiek iesaistīts atbalstāmajā darbībā, kurā līdzšinēji tas nav ņēmis dalību atbilstoši datu uzkrāšanas darbību līmenim).  Vienlaikus, nosakot personas dalības projektā unikalitāti, ņem vērā tās atbilstību mērķa grupas dalījumam (t.i., personu, kas piedalās projektā kā bezdarbnieks vai bezdarba riskam pakļautā persona uzskaita kā unikālu personu pirmo reizi, tam piedaloties projektā šādā statusā). Piemēram, gadījumā, ja bezdarba riskam pakļautā persona iepriekš piedalījusies kādā no 7.1.1.SAM atbalstāmajām darbībām kā reģistrētais bezdarbnieks, iesaistoties 14.1.2. SAM, tā tiks uzskaitīta kā unikāla persona.  Lai nodrošinātu optimālu bezdarba un ar bezdarba risku saistīto gadījumu vadību, Ministru kabineta (MK) 25.01.2011. noteikumos Nr.75 "Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem" (MK noteikumi Nr.75) par aktīvās darba tirgus politikas pasākumu īstenošanu ir noteikti ierobežojumi atkārtotai dalībai visos pasākumos. Tā, piemēram, viena persona gada laikā var apgūt tikai divas neformālās izglītības programmas, savukārt profesionālās izglītības programmā tā var atkārtoti iesaistīties ne ātrāk par diviem gadiem (MK noteikumu Nr.75 32., 33. un 109.10 punkts).  Ņemot vērtā, ka līdzšinēji NVA atbalsta pasākumos atbalsts bezdarba riskam pakļautajām personām nav sniegts, lai izdarītu pieņēmumu par bezdarba riskam pakļauto personu iesaistes izmaksām, nosakot mērķa vērtību, par pamatu ņemtas izmaksas bezdarbnieku iesaistei attiecīgos atbalsta pasākumos.  Kopējais paredzētais finansējums 14.1.2.pasākumā:  16 100 001 EUR (tai skaitā Eiropas Sociālā fonda finansējums 11 527 850EUR, valsts budžeta virssaistību finansējums – 4 219 561EUR un privātais līdzfinansējums – ne mazāk kā 352 590 EUR).  Kopējais dalībnieku skaits, kuri saņems atbalstu, lai cīnītos un mazinātu COVID-19 pandēmijas izraisītās sekas līdz 2023.gada beigām – 16 189 personas.  Mērķa vērtības aprēķins veikts, pamatojoties uz rādītāju pasē aprēķinātajām *vidējām izmaksām vienam unikālam dalībniekam, kas ir 994,5 EUR*  *16 100 001 EUR/ vidēji 994,5 EUR = 16 189*  Vienlaicīgi kopējais nodarbinātībā iesaistītie dalībnieki, tostarp pašnodarbinātie, tostarp, sešus mēnešus pēc aiziešanas (dalībnieku skaits) līdz 2023.gada beigām veidos 4 748 personas:  (16 189 – 3000 bezdarba riskam pakļautās personas) x 90% x vidēji 40%  Attiecīgi kopējais dalībnieku skaits, kas pēc dalības pasākumā un tā pabeigšanas iegūst kvalifikāciju, tādējādi cīnoties ar COVID-19 pandēmijas izraisītajām sekām līdz 2023.gada beigām veidos 4 867 personas:  (16 189 – 3000 bezdarba riskam pakļautās personas) x 41% x 90% |

1. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-2)
2. Rādītāja vērtības 2023.gadā sasniegšanu apstiprina Valsts ieņēmumu dienesta dati par reģistrētajiem nodokļu maksātājiem un nodarbinātām personām valstī (informācija par personas statusu darba tirgū - nodarbinātībā 6 mēnešus pēc pasākuma beigām). [↑](#footnote-ref-3)
3. Rādītāja vērtības 2023.gadā sasniegšanu apstiprina apliecinājuma dokumenti par personu dalību apmācību pasākumos (līgumi par dalību apmācību pasākumos, dalībnieku saraksti, dalībnieku paraksta lapas, apmeklējuma veidlapas, finanšu atlīdzību pamatojoši dokumenti (stipendijas), rīkojums par profesionālās kvalifikācijas apliecības saņemšanu u.c.). [↑](#footnote-ref-4)
4. Iznākuma rādītāju paredzētā finansējuma summa sastāda 100 % no atbilstošajam specifiskajam atbalsta mērķim paredzētā finansējuma. Ja vairāki iznākuma rādītāji ir savstarpēji saistīti un nav iespējams nodalīt finansējumu katram no rādītājiem, tad tiem abiem norādāma vienāda summa, aprakstā norādot, kuri SAM iznākuma rādītāji ir saistīti vai pārklājas. [↑](#footnote-ref-5)
5. Rādītāja vērtības 2023.gadā sasniegšanu apstiprina apliecinājuma dokumenti par personu dalību NVA organizētajos pasākumos (līgumi par dalību NVA organizētajos pasākumos, dalībnieku saraksti, dalībnieku paraksta lapas, apmeklējuma veidlapas, finanšu atlīdzību pamatojoši dokumenti (stipendijas), rīkojums par profesionālās kvalifikācijas apliecības saņemšanu – ja attiecināms, u.c.). [↑](#footnote-ref-6)