**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-2)** |
| 8. IZGLĪTĪBA, PRASMES UN MŪŽIZGLĪTĪBA | 8.5. Darba tirgus nozīmes palielināšana izglītības un apmācības sistēmās, pārejas veicināšana no izglītības uz nodarbinātību un profesionālās izglītības un apmācības sistēmu un to kvalitātes uzlabošana, tostarp ar vajadzīgo prasmju prognozēšanas mehānismiem, studiju programmu pielāgošanu un uz darbu balstītu mācību programmu, tostarp duālu mācību programmu un māceklības shēmu, izstrādi | 8.5.2.specifiskais atbalsta mērķis: Nodrošināt profesionālās izglītības atbilstību Eiropas kvalifikācijas ietvarstruktūrai (ESF) | *Nosaukums un mērvienība*:  r.8.5.2.a (R77) Atbalstīto un apstiprināto profesijas standartu un profesionālās kvalifikācijas pamatprasību skaits (Standartu un pamatprasību skaits)  *Definīcija:*  Nozaru kvalifikāciju sistēmai atbilstošu, ar nozares ekspertu padomi saskaņotu un Profesionālās izglītības un nodarbinātības trīspusējās sadarbības apakšpadomē atbalstītu un apstiprinātu profesijas standartu un profesionālās kvalifikācijas pamatprasību skaits, kuri piemērojami profesionālās izglītības īstenošanā  *Bāzes vērtība un tās noteikšanas gads*:  2015.gads: 80  *Datu avots*:  VISC dati  *Apkopošanas biežums un ieguves metodoloģija[[2]](#footnote-3):*  Reizi gadā, apkopojot projektu datus  *Mērķis 2023*: 200  *Mērķa vērtības noteikšanas principi/metodoloģija*: Līdz 2015.gadam aktualizēti 80 profesiju standarti un pamatprasības no visiem plānotajiem 200.  Līdz 2023.gadam plānots aktualizēt atlikušos 200 profesiju standartus. Līdz ar to visi profesiju standarti un profesionālās kvalifikācijas pamatprasības būs aktualizēti.  *Darbība, kas liek uzskatīt mērķa vērtību par izpildītu:*  Rādītāju uzskata par izpildītu (mērķa vērtību par sasniegtu), kad ar nozares ekspertu padomi saskaņoti un Profesionālās izglītības un nodarbinātības trīspusējās sadarbības apakšpadomē (turpmāk - PINTSA) (ja nozares ekspertu padome nav izveidota, tad tikai PINTSA) ir atbalstīti un apstiprināti profesijas standarti un profesionālās kvalifikācijas pamatprasības. Rādītāja vērtības 2023.gadā sasniegšanu apstiprina pamatojošais dokuments - sadarbības partneru (LBAS, LDDK un LOSP) iesniegts nozaru ekspertu padomes un PINTSA sēdes protokollēmums. | *IR1 nosaukums un mērvienība*:  i.8.5.2.a (I62) Profesiju standartu un profesionālās kvalifikācijas pamatprasību skaits, kuru izstrādei piešķirts ESF atbalsts (profesiju standartu un kvalifikācijas pamatprasību skaits)  *Definīcija:*  Izstrādāto profesiju standartu/ profesionālās kvalifikācijas pamatprasību skaits.  Profesijas standarts - dokuments, kurš nosaka profesijai atbilstošos profesionālās darbības pamatuzdevumus un pienākumus, profesionālās kvalifikācijas prasības (vispārējās un profesionālās zināšanas, prasmes, attieksmes un kompetences), kas nepieciešamas galveno darba uzdevumu veikšanai attiecīgajā profesijā.  *Datu avots*:  Projektu dati  *Apkopošanas biežums un ieguves metodoloģija:*  Reizi gadā, apkopojot projektu datus  *Starpposma vērtība 2018: 90*  *Mērķis 2023*: 200  *Mērķa vērtības noteikšanas principi/metodoloģija*:  Darbības līmenis ir projekts. Dati par dalībniekiem netiks uzkrāti, jo atbalsts ir vērsts uz sistēmām, nevis dalībniekiem.  Izstrādāti profesiju standarti un profesionālās kvalifikācijas pamatprasības (profesiju standartu skaits) 200. ES struktūrfondu 2007.–2013.gadam plānošanas perioda darbības programmas “Cilvēkresursi un nodarbinātība” papildinājuma 1.2.1.1.1.apakšaktivitātes “Nozaru kvalifikāciju sistēmas izveide un profesionālās izglītības pārstrukturizācija” (turpmāk 1.2.1.1.1.apakšaktivitāte) projekta ietvaros (laikā no 2010.gada 1.decembrim līdz 2015.gada 30.novembrim) izstrādāti 80 profesijas standarti, tai skaitā 19 profesionālās kvalifikācijas pamatprasības. Lai pabeigtu profesionālās izglītības satura pilnveidi un nozaru kvalifikāciju sistēmu izstrādi, nepieciešams aktualizēt un izstrādāt 200 profesiju standartus un profesionālās kvalifikācijas prasības, kas būs atbilstoši nozares izpētes rezultātiem un nosauktajām profesijām nozaru kvalifikāciju struktūrā. Tas nozīmē, ka šobrīd nav nodefinētas vienotas darba tirgus prasības, izglītojamie tiek izglītoti pēc dažādām izglītības programmām.  Rādītāja mērķa vērtības sasniegšanai paredzētais finansējums ir aprēķināts, tostarp balstoties uz 1.2.1.1.1.apakšaktivitātes projekta datiem. Rādītājs aptver arī profesiju standartu izstrādei pakārtotās darbības:   * nozaru kvalifikāciju sistēmas pilnveide, atbalstot nozaru izpēti un nozaru kvalifikāciju struktūru pilnveidi. Tiks aktualizēts 1.2.1.1.1.apakšaktivitātes ietvaros izvērtēto 14 nozaru pētījums, pilnveidojot nozares profesiju raksturojumu, aktualizējot nozares pamatprofesiju aprakstu un nozaru saistīto profesiju karti, kā arī tiks veikts jauns nozaru izvērtējums izstrādājot nozares kvalifikācijas struktūru Mākslas nozares dizaina un radošo industriju sektoram (netika pētīta 1.2.1.1.1.apakšaktivitātes projekta ietvaros), tādejādi nosedzot visu profesionālās izglītības saturu). Vienas nozares izvērtējums indikatīvi izmaksā 14 642 EUR, kopā 14 642 EUR x 15 =   219 627 EUR. * profesiju standartu un nozares kvalifikācijas prasību izstrāde (200 profesijās). Viena profesiju standarta vai nozares kvalifikācijas prasību izstrādes izmaksas atbilstoši vienas vienības izmaksu standarta likmei ir 7506 EUR, kopā 7506 EUR x 200 =1 501 200 EUR. * Profesionālās kvalifikācijas eksāmenu satura izstrāde ( 206 profesionālajām kvalifikācijām). Viena kvalifikācijas eksāmenu satura izstrādes izmaksas indikatīvi 7560 EUR, kopā 7560 EUR x 206 = 1 557 360 EUR, kā arī ekspertīzes nodrošināšana profesionālās kvalifikācijas eksāmenu saturam  488 632 EUR, kopā 2 045 992 EUR. * Administratīvās izmaksas 1 257 860 EUR.   *Iznākuma rādītājam sasniegšanai paredzētais finansējums*  *5 024 679EUR*  *Darbība, kas liek uzskatīt mērķa vērtību par izpildītu:*  Rādītāju uzskata par izpildītu (mērķa vērtību par sasniegtu) brīdī, kad sadarbības partneriem (LBAS, LDDK, LOSP) ir veikts avansa maksājums profesiju standartu un profesionālās kvalifikācijas prasību izstrādei. Rādītāja vērtības 2023.gadā sasniegšanu apstiprina pamatojošais dokuments – finanšu maksājuma dokuments.  *IR2 nosaukums un mērvienība:*  i.8.5.2.b (I64) Modulāro profesionālās izglītības programmu skaits, kuru izstrādei piešķirts ESF atbalsts (programmu skaits)  *Definīcija:*  Izstrādāts uz sasniedzamajiem rezultātiem balstīts profesionālās izglītības saturs, ievērojot savietojamu profesionālās izglītības apguves moduļu principu profesionālajām kvalifikācijām, kurām ir piemērojami visi Eiropas Savienības instrumenti ECVET, EQAVET, EUROPASS, EQF. Profesionālās izglītības programmas modulis ir profesionālās kvalifikācijas satura sastāvdaļa, kura pamatā ir mācīšanās (sasniedzamo) rezultātu grupa, kas sastāv no novērtējuma un pierādāma kompetenču, tai skaitā zināšanu un prasmju kopuma. Moduli var piemērot vienai vai vairākām profesionālajām kvalifikācijām modulārajā izglītības programmā vai īstenot atsevišķi profesionālo kompetenču pilnveidei. Moduļa apguves rezultātā pēc sasniedzamo rezultātu novērtēšanas var iegūt kredītpunktos izteiktu profesionālo kvalifikāciju vai profesionālās kvalifikācijas daļu. Atkarībā no izglītības programmas veida, katra programmas daļa var sastāvēt no vispārizglītojošā, mūžizglītības un profesionālo kompetenču bloku moduļiem vai mācību priekšmetiem un specializāciju moduļiem.  Iznākuma rādītāju uzskata par sasniegtu brīdī, kad ir uzsākta modulārās profesionālās izglītības programmas izstrāde, proti, ir noslēgts līgums par modulāro profesionālās izglītības programmas izstrādi. Rādītāja mērķa vērtības (2023.gadā) sasniegšanu apstiprina veiksmīgi ieviests projekts un īstenoti tā mērķi, t.i. izstrādātas modulārās profesionālās izglītības programmas.  *Datu avots*:  Projektu dati  *Apkopošanas biežums un ieguves metodoloģija:*  Reizi gadā, apkopojot projektu datus  *Starpposma vērtība 2018:10*  *Mērķis 2023*: 184  *Mērķa vērtības noteikšanas principi/metodoloģija*:  Darbības līmenis ir projekts. Dati par dalībniekiem netiks uzkrāti, jo atbalsts ir vērsts uz sistēmām, nevis dalībniekiem.  Indikatīvs finanšu rādītāja aprēķins veidojas šādi:vienas modulārās izglītības programmas izstrāde 14 940 EUR (10 nozares ekspertu darba grupa, norises telpas, tehniskais nodrošinājums un nozares ārējā ekspertīze). 14 940 EUR x 184 profesionālās kvalifikācijas = 2 748 960 EUR.  Viena mācību līdzekļa izstrāde vidēji izmaksā 44 220 EUR un ietver atlīdzību autorkolektīvam, kas izstrādā mācību un metodisko līdzekli, digitālajam noformējumam, IT programmatūras izstrādei, interaktīvai ieviešanai un lietošanas nodrošināšanai izglītības iestādē.Mācību līdzekļi 16 nozares x 2 mācību līdzekļi, t.sk. digitālie mācību līdzekļi, kā arī novērtēšanas materiāli katrā nozarē x 44 220 EUR= 1 415 040 EUR.  Vienasimulācijas komplekta vidējās izmaksas veido 59 750 EUR, atkarībā no nozares specifikas no 22 000 EUR līdz 97 500 EUR tās ietver izmaksas par simulācijas iekārtām, IT programmām vai spēļu iepirkšanu, uzstādīšanas izmaksas izglītības iestādēs, apkopes izmaksas garantijas laikā, metodisko līdzekļu sagatavošanu, t.sk., instrukciju tulkošana, instruktāžu. Katrā nozarē indikatīvi 2 simulācijas, kopā paredzēts iegādāties 48 simulāciju komplektus = 1 556 457 EUR.  Ekspertīzes nodrošināšana modulāro profesionālās izglītības programmu izstrādei, iegādāto un izstrādāto mācību līdzekļu (t.sk. digitālo mācību līdzekļu) saturam un iegādātajām simulācijas iekārtām 569 588 EUR. Administratīvās izmaksas 1 257 860 EUR.  *Iznākuma rādītājam sasniegšanai paredzētais finansējums:*    7 547 905 *EUR*  *Darbība, kas liek uzskatīt mērķa vērtību par izpildītu:*  Iznākuma rādītāju uzskata par sasniegtu brīdī, kad ir uzsākta modulārās profesionālās izglītības programmas izstrāde, proti, ir noslēgts līgums par modulāro profesionālās izglītības programmas izstrādi. Rādītāja mērķa vērtības (2023.gadā) sasniegšanu apstiprina pamatojošais dokuments - līgums (pakalpojuma vai autoratlīdzību) par modulārās profesionālās izglītības programmas izstrādi. | *Starpposma vērtība 2018. gadam:*  *5 821 430 EUR (45% no SAM 8.5.2. paredzētā kopējā finansējuma)*  *Mērķis 2023. gadam (vienāds ar 100 % no SAM paredzētā kopējā finansējuma):* 12 572 584 EUR  *Starpposma vērtības noteikšanas aprēķins: ievērojot to, ka:*  *a) projekta īstenošana varētu sākties 2016.gada 2.ceturksnī;*  *b) projekts tiks īstenots IPIA veidā;*  *c)balstoties uz 1.2.1.1.1.apakšaktivitātes projekta ieviešanas gaitu attiecīgā laika periodā un ieviešanas mehānismu, kuram atbilstošu plānots īstenot arī šajā atbalsta pasākumā, plānots, ka līdz 2018.gada beigām tiks apgūti 45% pieejamā finansējuma.* |

1. Finanšu rādītāju mērvienība - *starpposma vērtība 2018.gadam ir attiecināmie izdevumi EUR sertificējošās iestādes uzskaites sistēmā līdz 30.06.2019. sertificētie izdevumi, kas finansējuma saņēmējam radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. Nosakot finanšu rādītājus, izmanto kopējo SAM piešķirot attiecināmo finansējumu (EUR). Finanšu rādītāji tiešā veidā ir saistīti ar piešķirto līdzekļu apguvi un norāda uz progresu, kādā tie tiek apgūti.* [↑](#footnote-ref-2)
2. [↑](#footnote-ref-3)